cyanic-selkie/wikianc huggingface dataset:
James Hunt
Verdensmester
Det neste løpet var det britiske Grand Prix på Brands Hatch. En enorm engelsk supporterskare hadde møtt opp for å støtte "The Golden Boy", som britisk presse omtalte ham som. Rett etter start var Hunt involvert i en hendelse da de to Ferrariene til Lauda og Regazzoni krasjet i hverandre. James hadde ikke mulighet til å unngå å kjøre inn i disse, fikk en luftetur av de sjeldne og skadet bilen alvorlig under landingen. Løpet ble stoppet, og James tok sin reservebil til start. Arrangørene godtok ikke det, og det ble opplyst at løpet ville starte uten Hunt, og også Regazzoni og Ligier-sjåføren Jaques Laffite. Publikum gikk amok, en enorm pipekonsert startet, ølbokser ble kastet ut på banen, og arrangøren kunne ikke gjøre annet enn å la Hunt starte. Lauda ledet det meste av løpet, men James tok seieren etter en fantastisk avslutning, til publikums enorme begeistring.
Neste løp var på legendariske og livsfarlige Nürburgring i Vest-Tyskland. Niki Lauda hadde på andre runde av den nesten 23 km lange banen et uhell som sendte ham av banen i høy fart. Hans Ferrari tok fyr, og Lauda var ikke i stand til å komme seg ut av bilen på egen hånd. En heroisk innsats av førerne Arturo Merzario, Brett Lunger og Guy Edwards reddet livet hans i første omgang. Alvorlige brannskader og inhalasjon av giftige gasser var imidlertid livstruende, og Niki ble på sykehuset gitt den siste olje av en katolsk prest. Lauda ga imidlertid ikke opp, og stilte mirakuløst til start i det italienske Grand Prix på Monza bare seks uker senere. Det restartede løpet på Nürburgring ga en overlegen seier til Hunt i sin McLaren, men gleden over seieren ble snart redusert da omfanget av Laudas ulykke ble kjent. Hunt og Lauda var sesongens store rivaler, men også de beste venner, og hadde blant annet tidligere i sine karrierer delt en leilighet i London.
Hunt fortsatte med fjerdeplass i Østerrike, og tok deretter nok en seier på Zandvoord, denne gang på sin 29-årsdag. På Monza var som nevnt Lauda tilbake og tok en utrolig fjerdeplass i et løp der Hunt ble satt sist i startoppstillingen pga. et angivelig brudd på oktanverdien i sin bils bensin. Dette ble senere avslørt å være en bløff fra de italienske arrangørenes side, som for alt i verden ville sikre seier for sin Ferrari-fører. Konkurransen flyttet deretter til Canada og USA, der Hunt kjørte sine kanskje beste løp i karrieren, og vant begge. Lauda fikk kun poeng for sin fjerdeplass på Watkins Glen.
Alt var opp til resultatet i sesongens siste løp i det første japanske Grand Prix på Mount Fuji. Lauda ledet med tre poeng, og Hunts sjanser syntes ikke særlig store til å ta tittelen. Et voldsomt regnvær gjorde forholdene ekstremt vanskelige, og flere av førerne ønsket løpet avlyst (til og med Hunt). Mediainteressen var imidlertid enorm pga. kampen mellom Lauda og Hunt, og begivenheten ble TV-sendt direkte i flere land enn noen gang tidligere i Formel 1-historien. Løpet ble utsatt, men ble startet opp over en time forsinket med Mario Andretti på pole og Hunt som nummer to. James ga alt i starten, tok ledelsen og unngikk derfor vannspruten fra foranliggende biler. Niki Lauda kjørte to runder, og kjørte deretter inn i Ferrari-pit’en. ”Mitt liv er viktigere enn å vinne et nytt verdensmesterskap”, uttalte den regjerende mester. Skadene etter ulykken på Nürburgring gjorde blant annet at han ikke kunne blinke med øynene, og sikten ble derfor redusert til nesten null.
Det fantes ingen radiokommunikasjon mellom teamledelse og fører den tiden. James visste derfor ingenting om at Lauda hadde stått av, og fortsatte å presse maksimalt. Regnet ga seg etter hvert, og banen ble tørrere. Taktiske disposisjoner slo feil mellom McLaren-teamet og fører, slik at James fortsatte på sine regndekk uten å bli kommandert til pitstop for skifte. Dette førte til at begge forhjulene punkterte mot slutten av løpet, og Hunt måtte gå i en pitstop som varte i nærmere 30 sekunder fordi jekken som løfter bilene ved dekkskifte ikke var konstruert for en bil med begge forhjul punktert. McLaren-mekanikerne måtte løfte fronten av bilen for hånd. Etter pitstop’en var James nede på en åttendeplass, og verdensmesterskapet syntes avgjort til Laudas fordel. Hunt ga derimot aldri opp, kjørte som gal de siste rundene, og avanserte tilstrekkelig antall plasser til å avslutte som nummer tre, som ga fire poeng. Hunt var verdensmester med 69 poeng mot Laudas 68. Løpsresultatene var på grunn av forholdene særdeles uoversiktlige, og Hunt var sikker på at tittelen var tapt da han kjørte i mål. Han kokte over da han parkerte sin McLaren, hoppet ut av bilen og sverget høylytt sine forbannelser over teamet generelt og McLaren-boss Teddy Mayer i særdeleshet. De klarte etter hvert å roe ned sin helt, og overbeviste ham til slutt om at han mot alle odds var verdensmester.
Nedtur
Til 1977-sesongen presenterte McLaren sin nye M26, som skulle gi nok en seier for det britiske laget. Men bilen var ingen suksess, selv om Hunt trolig kjørte bedre denne sesongen enn i den foregående som endte med verdensmesterskap. Han vant det britiske mesterskapet, nok en seier på Watkins Glen i USA, og avsluttet sesongen med seier på Mount Fuji. Dette ga likevel kun femteplass i mesterskapet sammenlagt. Niki Lauda vant for andre gang mestertittelen med samme antall seire.
1978 var en katastrofal sesong for McLaren og Hunt. Lotus’ utvikling av sine biler innen ”ground-effect” ga førerne Andretti og Peterson enorme fordeler. James oppnådde ikke resultater, og mistet etter hvert sin heltestatus i britisk presse som sørget for å tråkke ham så langt ned som mulig. I september under det italienske Grand Prix på Monza utenfor Milano skjedde en ulykke som forandret Formel 1. Rett etter start mistet svenske Ronnie Peterson kontroll over sin Lotus, som havnet i autovernet i stor fart, spratt inn på banen igjen bare for å bli truffet i siden av en bil som kom bakfra. Et enormt flammeinferno oppstod da Petersons bil tok fyr, og med over 20 frakturer eller brudd i sine ben hadde han ingen mulighet til å redde seg ut ved egen hjelp. 11 biler ble satt ut av spill i ulykken, blant dem Hunts McLaren. Han løp fra sin bil tilbake til svenskens ulykkesbil, stoppet opp i noen få sekunder og løp deretter inn i flammehavet og dro Peterson ut av Lotus’en i siste øyeblikk. Ronnie Peterson ble bragt til sykehus, men døde neste morgen som følge av skadene.
Hunt var forfulgt av denne hendelsen resten av sitt liv. Dette fordi det trolig var hans bil som kom i kontakt med Petersons slik at denne mistet kontrollen. Hunt la skylden på den ferske italienske føreren Ricardo Patrese, som angivelig skulle ha presset Hunts bil inn i Petersons Lotus. Det ble senere bevist at dette ikke var tilfelle, men Hunt fortsatte urettmessig og til manges bestyrtelse å beskylde Patrese resten av sitt liv.
James Hunt forlot McLaren etter 1978-sesongen for å fortsette i det relativt nye Wolf-teamet. Han måtte nok en gang kjøre en ikke-konkurransedyktig bil, og Hunt avsluttet sin karriere midtveis i 1979-sesongen under Monaco Grand Prix.
Et nytt liv
Fra 1980 ble han ansatt som ekspertkommentator for BBC sine motorsportssendinger sammen med Murray Walker. Med sin autoritære, dype, artikulerte stemme og hemningsløse kommentarer utgjorde han og Walker etter hvert et legendarisk team, og de dro millioner av nye tilhengere til sporten. Formel 1 ville aldri vært hva det er i dag hadde det ikke vært for den ekstremt fargerike, respektløse og ytterst sjarmerende ”Public schoolboy” fra en av Londons forsteder.
Etter å ha forlatt Formel 1-sirkuset falt Hunt inn i tilværelse av depresjoner, alkoholisme og til dels misbruk av narkotika. Han giftet seg med Sarah, og fikk sønnene Tom og Freddie på midten av 80-tallet. Men ekteskapet endte nok en gang i skilsmisse.
James møtte rundt 1990 Helen Dyson, en jente som var mange år yngre enn ham selv. Etter utallige damehistorier var dette trolig første gang han følte ekte kjærlighet for en kvinne. Hunt hadde nådd bunnen av sitt liv da de møttes, og hun visste ingenting om hans forhistorie på det tidspunkt. Depresjonene og alkoholen hadde et solid tak på ham, men Helen greide å hjelpe ham ut av dette. James opplevde kanskje sin lykkeligste periode i livet i noen få, korte år. 15. juni 1993 døde han plutselig av hjertesvikt i sitt hjem i Wimbledon, kun timer etter at han hadde fridd til Helen.
Personen bak fasaden
James Hunt hadde en egen evne til å havne i medienes søkelys. Han brydde seg sjelden om hva utenforstående mente om ham, gjorde akkurat som han selv hadde lyst til og sa akkurat hva han mente, til manges forlystelse og noens forferdelse. Han ble av mange oppfattet som en arrogant og usympatisk person, men bak fasaden som mediene bygde opp befant det seg et annet menneske. Hans nærmeste venner og familie beskriver ham som en svært omsorgsfull person, med en ekstrem sjarm og positiv utstråling. På mange måter en eksentrisk engelskmann, med en dominerende personlighet som gjorde et spesielt inntrykk på de menneskene som kom nært innpå ham.
Fullstendige Formel 1-resultater
(Forklaring) (Resultater i uthevet skrift indikerer pole position, resultater i kursiv indikerer raskeste runde)
Annita á Fríðriksmørk
Annita á Fríðriksmørk (født 27. juli 1968 i Tórshavn) er en færøysk politiker (Tj.). Hun var medlem av det færøyske Lagtinget fra 1998 til 2011 og på nytt fra 2015 til 2019.
Hun ble første gang valgt inn på Lagtinget fra Suðurstreymoy i 1998. Hun fikk sete i Lagtingets kulturkomité, der hun var komitéleder fra 2002 til 2004. I september 2003 ble hun kulturminister i Anfinn Kallsbergs andre regjering, men partiet trakk seg fra regjeringssamarbeidet i desember samme år.
Hun møtte i det danske Folketinget som vara for Høgni Hoydal i september og oktober 2008.
Fra 2015 til 2019 var hun leder i Lagtingets utenrikskomité og leder i Tjóðveldis lagtingsgruppe. Hun var også leder for partiets lagtingsgruppe fra 2009 til 2011. Hun ble ikke gjenvalgt til Lagtinget i 2019.
Tidlig i 1990-årene gikk hun Føroya Læraraskúli og ledet den færøyske studentorganisasjonen MFS. Hun har også en bachelorgrad i statsvitenskap. Hun arbeidet som lærer før hun ble politiker på heltid. Hun har også arbeidet i sekretariatet for Nordatlantisk samarbeidsråd (NORA) i Tórshavn.
ChilcaUno gasskraftverk
ChilcaUno gasskraftverk er et varmekraftverk i Canete i Peru. Det har en installert produksjonskapasitet på 348 MW fordelt på to 174 MW-blokker, med gassturbiner. Anlegget ble påbegynt omkring 2005, og stod ferdig i 2007. Brenselkilden er naturgass.
Operatør er ODF Suez, og utstyret og arbeid er levert av hovedsakelig Siemens.
Nick Winter
Anthony William «Nick» Winter (født 25. august 1894 i Brocklesby i New South Wales, død 6. mai 1955) var en australsk friidrettsutøver som konkurrerte i tresteg.
Winter ble olympisk mester i tresteg under OL 1924 i Paris. På andreplass kom Luis Brunetto fra Argentina og Vilho Tuulos fra Finland, olympiavinneren fra OL 1920 i Paris, tok bronse. Winter deltok også i lekene i Amsterdam 1928, men klarte ikke å kvalifisere seg til trestegsfinalen.
Trestjerneordenen
Trestjerneordenen (latvisk: Triju Zvaigžņu ordenis) er en latvisk orden. Ordenen ble innstiftet 25. mars 1924 av Latvias nasjonalforsamling til minne om landets selvstendighet i 1918. Den er gitt navn etter et av landets nasjonalsymboler, de tre stjernene. Ordenens motto er «Per aspera ad astra». Trestjerneordenen er Latvias fornemste utmerkelse og rangerer foran Viesturs orden og Anerkjennelseskorset. Den kan tildeles både latviske og utenlandske statsborgere. Presidenten er ordenens stormester.
Under Latvias innlemmelse i Sovjetunionen 1940–1991 ble ordenen avskaffet. Trestjerneordenen ble gjenopprettet 25. oktober 1994.
Kevin Gallacher
Kevin William Gallacher (født 23. november 1966 i Clydebank) er en skotsk tidligere fotballspiller som er mest kjent fra sine tre perioder i angrepet hos de britiske klubbene Dundee United, Coventry City og Blackburn Rovers. Gallacher fikk også 53 landskamper for i perioden 1988 til 2001, og var blant annet med i troppen til EM i fotball 1992, EM i fotball 1996 og VM i fotball 1998.
Trestjerneordenen
Inndeling
Trestjerneordenen er inndelt i fem grader etter mønster av Æreslegionen. De fem gradene er: Den som tildeles 1. klasse, storkorskommandørgraden, kan som den høyeste form for anerkjennelse også tildeles ordenens kjede.
Kevin Gallacher
Klubbkarriere
Gallacher startet sin spillerkarriere hos Dundee United i 1981, som da var under ledelse av manager Jim McLean. Han spilte seg opp til fast førstelagsplass, og var blant annet med da Dundee United tapte mot svenske IFK Göteborg i finalen under UEFA-cupen 1986/87. Han deltok også i finalen i Scottish Cup 1988, hvor Dundee United tapte til fordel for Celtic FC. Etter å ha spilt over 130 seriekamper og scoret om lag 30 seriemål på syv år gikk turen videre til den engelske klubben Coventry City.
Trestjerneordenen
Inndeling
I tilknytning til Trestjerneordenen finnes en medalje med tre grader: forgylt, sølv og bronse.
Insignier
Det sentrale motivet i ordenstegnene for Trestjerneordenen er de tre stjernene, som også finnes i Latvias riksvåpen og som står for de tre historiske landskapene Livland (Vidzeme), Kurland (Kurzeme) og Latgale. Ordenstegnet består av et hvitemaljert malteserkors med stråler i korsvinklene. Midtmedaljongen er i blå emalje og har tre femtaggede stjerner i gull. Baksiden bærer en innskrift med landets navn sammen med uavhengighetsdatoen, 18. november 1918, omgitt av en bord der ordenens motto er innskrevet.
Kevin Gallacher
Klubbkarriere
Hos Coventry spilte han om lag 100 seriekamper og 28 seriemål fordelt på tre år, da Blackburn Rovers kjøpte Gallacher for 1,5 millioner pund i mars 1993. I Blackburn var han tiltenkt som en erstatning på spissplassen for den da langtidsskadde Alan Shearer. Under 1994/1995-sesongen brakk han benet to ganger, ble erstattet av Chris Sutton, og fikk kun to seriekamper for klubben. Likevel gav hans vinnermål mot Crystal Palace klubben likevel tre poeng i en sesong som ble kronet med mesterskapstittelen i Premier League med ett poeng foran Manchester United.
Etter at Alan Shearer dro til Newcastle United i 1996, dannet Gallacher en målfarlig angrepspar med Chris Sutton, hvor han selv scoret ti seriemål i 1996/1997-sesongen, og hele 16 seriemål i 1997/1998-sesongen. Under 1998/1999-sesongen ble han igjen skadet gjennom store deler av sesongen og rykket til slutt ned med Blackburn. Gallacher dro deretter videre til Newcastle United som den første signeringen til manager Bobby Robson, og ble av han tildelt en ny rolle som kantspiller på høyresiden.
Trestjerneordenen
Insignier
Ordensbåndet er lyst blått med gule striper.
Tildeling
Ordenen tildels som anerkjennelse av innsats for Latvia i statstjenesten, offentlig og kommunal sektor, i offentlig virke eller for virke i kultur, utdanning, forskning, idrett eller næringsliv. Trestjerneordenen kan også tildeles som belønning for innsats under gjenopprettelsen av Latvias selvstendighet og statsdannelse. Ordenen kan tildeles borgere av Latvia og også utenlandske borgere. Ordenen tildeles i særdeleshet utenlandske statsoverhoder, regjeringsledere, ledere for internasjonale organisasjoner, ambassadører og utenlandske medlemmer av delegasjoner ved statsbesøk. Ordenens høyeste klasse tildeles utelukkende statsoverhoder.
Norske innehavere
Kong Harald, dronning Sonja og kronprins Haakon er alle storkorskommandører av Trestjerneordenen. Ulf Erik Husebø er innehaver av kommandørklassen. Thorvald Stoltenberg er også innehaver. Arvid Grundekjøn mottok Trestjernerordenen av Latvias president G. Ullmanis i 1998.
Kevin Gallacher
Landslagskarriere
Gallacher fikk sin landslagsdebut for i en vennskapskamp mot  i mai 1988. Han ble tatt ut i troppen til EM i fotball 1992 av landslagstrener Andy Roxburgh, hvor han fikk spille alle de tre gruppekampene. Han ble siden tatt ut til EM i fotball 1996 av landslagstrener Craig Brown, hvor han fikk spille gruppespillskampen mot. Han ble også tatt ut i troppen til VM i fotball 1998, hvor han spilte alle tre gruppespillkamper mot, og. Gallacher fikk totalt 53 landskamper og ni landslagsmål for Skottland frem til 2001.
Ture
Etymologi
Ordet ture finnes ellers som substantiv og verb om å feire, gjerne tilsatt rikelige mengder drikke og dans. Man turet gjerne bryllup i «tre dager til endes» i folkeeventyr med lykkelig slutt.
Sverige under EM i friidrett innendørs 2019
Sverige deltok under EM i friidrett innendørs 2019 fra 1. til 3. mars 2019 i Emirates Arena i Glasgow i Skottland og kom på delt 18. plass i medaljestatistikken.
Ture
Utbredelse
Formen Thure er kjent brukt i Danmark fra 1100-tallet og i Sverige fra 1300-tallet.
Ture var i Sverige og Danmark mest populært i perioden ca 1900 – 1930. I Danmark har navnet tradisjonelt vært mest brukt på Bornholm.
Ture har svensk og finsk navnedag 28. april.
Kjente personer med navnet
Personene i listen er ordnet kronologisk etter fødselsår.
Bukfett
Bukfett er fettvev som er lokalisert i bukhulen, i motsetning til subkutant fett (underhudsfett). Subkutant fett utgjør mesteparten av kroppens fettlager.
Liste over sørkoreanske filmer fra 1973
Liste over sørkoreanske filmer fra 1973 er en kronologisk liste over filmer som ble lansert i Sør-Korea i 1973.
Schizophrenia
Schizophrenia er det andre studioalbumet til brasilianske death/thrash metal bandet Sepultura.
Håsteinsfjorden
Håsteinsfjorden er en fjord på grensen mellom kommunene Randaberg, Kvitsøy og Sola. Fjorden ligger helt ute i havgapet vest for Stavanger. Håsteinsfjorden har en lengde på omtrent 10 kilometer fra Higlane i Kvitsøy i vest til Sandeviga ved Randaberg i øst. Fra nord til sør er fjorden omtrent 8 kilometer bred fra området vest for Vistevika til øyen Alstein i nord ved innløpet til Kvitsøyfjorden.
Schizophrenia
Albumet ble utgitt i 1987 på Roadrunner plateselskap.
Sporliste
''Spor 10 ble lagt til på 1990 Roadrunner ny-utgivelsen. Spor 11-13 er bare på 1997 remaster-versjonen.''
Håsteinsfjorden
IVAR sitt sentralrenseanlegg på Nord-Jæren ligger i Mekjarvik, og det rensede avløpsvannet går til utslippet i Håsteinsfjorden.
Sykling under Middelhavslekene 1979
Sykling under Middelhavslekene 1979. Sykling var en av flere sporter under de åttende middelhavslekene som ble arrangert i Split i Jugoslavia i perioden 15. til 29. september 1979. Det var sjuende gangen som sykling var med på programmet under Middelhavslekene. Det var en individuell og en lagkonkurranse i landeveissykling for menn.
Adi Shankara
Ādi Śaṅkarā (devanagari: आदिशङ्कराचार्यः; malayalam: ശങ്കരാചാര്യർ;født som Śaṅkarā i 788 i Kalady, Chera-dynastiet i dagens Kerala, død 820 AD i Kedarnath, Palariket i dagens Uttarakhand ), også kjent som Ādi Śaṅkarācāri, Śaṅkara Bhagavatpādācārya og Ādi Śaṅkarācārya, var en indisk filosof fra Kalady i det som i dag er Ernakulam i Kerala som konsoliderte doktrinen om advaita vedānta.
Hans arbeid på sanskrit etablerte doktrinen om advaita, forenelsen av ātman og nirguna brahman uten egenskaper. I sitt arbeid gjør han rede for ideer fra Upanishadene, og han skrev også rikholdige kommentarer til den vediske kanon (Brahma Sutra, de viktigste av Upanishadaene og Bhagavad Gita) for å styrke sin tese.
I hans arbeid er hovedmotstanderen mīmāṃsā-skolen, selv om han også argumenterte imot andre skoler, slik som sāṃkhya og enkelte buddhistiske skoler.
Śaṅkarā reiste rundt omkring på det indiske subkontinent for å fremme sin filosofi gjennom diskurs og debatter med andre tenkere. Han støttet opp om viktigheten av et monastisk liv slik det var godkjent i Upanishadene og Brahma Sutra på en tid da mīmāṃsā-skolen hadde etablert en streng ritualisme og hadde latterliggjort det monastiske livet. Han skal ha grunnlagt fire mathaer («klostre»), som hjalp den historiske utviklingen til og gjenopplivelsen og spredningen av advaita vedānta, og han er derfor kjent som den som gjenopplive denne. Man tror også Ādi Śaṅkarā var den som organiserte den monastiske ordren daśanāmi saṃpradāya og grunnla tilbedelsestradisjonen ṣaṇmata
Forlaget Kristiansen
Forlaget Kristiansen er et norsk bokforlag i Narvik. Forlaget ble etablert i 2005 av forfatter og redaktør Trond Kristiansen
Flere forfattere og poeter har i årene fra starten i 1995 blitt utgitt av forlaget. Forlaget har spesialisert seg på krigshistorisk sakprosa i serien K-dokumentar.
Liste over Ghanas statsministre
Ghanas statsminister var leder for regjeringen.
Friedrich Boie
Friedrich Boie (født 4. juni 1789 i Meldorf, død 3. mars 1870 i Kiel) var en tysk ornitolog, entomolog og jurist.
Hans far var lyrikeren Heinrich Christian Boie, og moren Sara Henriette Helene, født von Hugo. Broren var zoologen Heinrich Boie. En av hans forfedre var reformatoren Nicolaus Boie.
I 1822 utkom Tagebuch, gehalten auf einer Reise durch Norwegen im Jahr 1817, og han skrev regelmessig vitenskapelige artikler i den encyklopediske avis Isis von Lorenz Oken, herunder Bemerkungen über Merrem's Versuch eines Systems der Amphibien (1827).
Han ligger begravet i St. Jürgensfriedhof i nærheten av Kiels hovedjernbanestasjon.
Demchugdongrub
Demchungdongrub (født 8. februar 1902 i Høyre Sonit-banner i Xilin Gol i Indre Mongolia i Kina, død 23. mai 1966; kyrillisk mongolsk: Дэмчигдонров, skrevet med kinesiske tegn: 德穆楚克棟魯普), ofte kjent som De Wang, (kinesisk: 德王; mongolsk: Дэ Ван), det første skrifttegnet fra navnet sammen med tittelen, eller Xixian (希賢), det kinesiske høflighetsnavnet sitt, var en mongolsk frigjøringsleder i Indre Mongolia.
Under den andre kinesisk-japanske krig ble han formann for Mengjiang, det japanske marionettregimet i Indre Mongolia. Også etter krigen jobbet han for mongolsk selvstyre, men arrestert av Folkerepublikken Kina.
Mens enkelte ser på De Wang som mongolsk nasjonalist, blir han av andre regnet som en forræder for sitt samarbeid med japanerne.
Tessa Virtue
Tessa Virtue (født 17. mai 1989 i London i Ontario) er en canadisk kunstløper. Hun konkurrerer i isdans med Scott Moir. De vant gull under vinter-OL 2010 og 2018. I vinter-OL 2014 vant de sølv bak Meryl Davis og Charlie White. De har syv medaljer fra verdensmesterskap; gull i 2010, 2012 og 2017, sølv i 2008, 2011 og 2013, samt bronse i 2009. De har vunnet det canadiske mesterskapet åtte ganger (2008–2010, 2012–2014, 2017–2018), de fire kontinentenes mesterskap tre ganger (2008, 2012 og 2017) og juniorverdensmesterskapet én gang (2006).
Etter 2006
(med Moir)
Før 2006
J. står for juniornivå.
Termoselva gasskraftverk
Termoselva gasskraftverk er et varmekraftverk i Padre Abad i Peru, 475 km nordøst for Lima. Kraftverket er installert ved Aguaytia-gassfeltet for å utnytte dette direkte. Det har en installert produksjonskapasitet på 156 MW, med gassturbiner, men uten kogenerasjon. Anlegget ble påbegynt omkring 1995, og stod ferdig i 1998. Brenselkilden er naturgass.
Operatør er et peruansk-amerikansk joint venture, og utstyret og arbeid er levert av hovedsakelig Alstom.
Macrocypridoidea
Macrocypridoidea er en av tre overfamilier innenfor underorden Cypridocopina (orden Podocopida) av muslingkreps, som er små krepsdyr. Denne overfamilien består av 1 familie, med minst 10 slekter.
G.W. Müller skrev den opprinnelige beskrivelsen av gruppen ved Kongelige prøyssiske vitenskapsakademi i Berlin i 1912.
Nærmere taksonomisk plassering
Skillet mellom ordnene av muslingkreps er basert på morfologi snarere enn molekylær analyse, og det er mulig at muslingkreps-gruppen er parafyletisk og bør deles. Mye av den tidlige forskningen, inklusive beskrivelsen av Myodocopa-gruppen, er gjort av den norske marinbiologen og havforskeren Georg Ossian Sars.
Taksonomien av muslingkreps er omstridt og inneholder vanskelig systemiserte grupper. En moderne oppdatering av systematikken gis av Martin and Davis, som følgende oversikt følger ned til nivået orden, mens lavere nivåer i enkelte tilfeller følger Catalogue of Life: , men i hovedregelen WoRMS-databasen.
Dusty Anderson
Dusty Anderson (født Ruth Anderson 17. desember 1918) er en amerikansk tidligere skuespillerinne og modell som var aktiv i 1940- og 1950-årene.
Biografi
Ruth Anderson ble født 17. desember 1918 i Toledo i Ohio. Hun begynte karrieren som modell, men fikk etterhvert filmkontrakt hos Columbia Pictures. I 1944 hadde Anderson sin filmdebut i en mindre rolle i Cover Girl, med Rita Hayworth i hovedrollen. Frem til 1947 spilte hun i ti filmer til, der hun for det meste hadde mindre roller. I 1950 og 1951 hadde Anderson ukrediterte roller i Under My Skin og Take Care of My Little Girl, begge regissert av hennes ektemann, Jean Negulesco. I 1961 adopterte de to jenter fra Italia.
Etter å ha trukket seg tilbake fra filmindustrien ble hun maler, og hadde flere utstillinger med verkene sine.
Siden slutten av 1960-årene har hun bodd i Marbella i Spania.
Kalantissa oljekraftverk
Kalantissa oljekraftverk er et varmekraftverk i Sri Lanka. Det har en installert produksjonskapasitet på 232 MW, med 1+1 gassturbiner med kogenerasjon. Anlegget ble påbegynt omkring 1998, og stod ferdig i 2003. Brenselkilden er nafta og fyringsolje.
Operatør er AES, og utstyret og arbeid er levert av hovedsakelig Doosan og Alstom.
40 beste (CC Cowboys-album)
Albumet ble utgitt den 25. november 2011 og inneholder også en ny låt som heter «Der kjem dampen». Albumet inneolder også låter fra Magnus Grønnebergs to soloalbum.
Jorge Rafael Videla
Jorge Rafael Videla (født 2. august 1925 i Mercedes i provinsen Buenos Aires i Argentina, død 17. mai 2013 i Marcos Paz i provinsen Buenos Aires) var en argentinsk general og president.
Offiser
Jorge Videla gjorde en militær karriere med hyppige forfremmelser til han i august 1975 ble utnevnt til øverstkommanderende for den argentinske hær av president Isabel Martínez de Perón.
På denne tid var landet inne i en periode med terroristangrep fra marxistiske militante grupper - ERP, Montoneros, FAL, FAR og FAP, som hadde gått under jorden etter Juan Peróns død i juli 1974, og voldelige høyreorienterte kidnappinger, torturhendelser og snikmord utført av Argentinas antikommunistiske allianse, anført av José López Rega, Peróns sosialminister, og andre dødsskvadroner.
Militærkupp, president
Videla ledet et militærkupp som avsatte president Isabel Peron den 24. mars 1976, i en periode med økende vold, sosial uro og økonomiske problemer. En militærjunta ble dannet, bestående av Vidal som representant for hæren, admiral Emilio Massera for marinen og brigadegeneral Orlando Ramón Agosti fra flyvåpenet. To dager etter kuppet overtok General Videla tittelen som president, og styrte diktatorisk.
Juntaen støttet seg på en doktrine om nasjonal sikkerhet som framfor alt ble utviklet ved de brasilianske og argentinske militærakademiene. Til tross for massive terrorpregede kampanjer og økonomiske vitaliseringsprogrammer klarte han ikke å bedre situasjonen i landet og få den heftige opposisjonen til å stilne.
Under hans regjeringstid var det anslagsvis 20 000 til 30 000 argentinere, først og fremst unge mennesker, peronister og venstresympatisører som «forsvant» under den såkalte skitne krigen. En rekke barn som ble født av bortførte mødre ble fratatt mødrene og bortadoptert til familier tilknyttet de væpnede styrker.
President Videla overlot for det meste den økonomiske politikk til ministeren José Alfredo Martínez de Hoz, som gikk inn for frihandel deregulering av økonomien. Under Videla ble utenlandsgjelden firedoblet, og inntektsgapet mellom de rike og de fattige samfunnslag ble vesentlig mer utpreget. Ved slutten av hans periode ble valutaen devaluert tifoldig, noe som gav støtet til en av de verste finansielle kriser i landets historie.
Konflikten ble ikke fullstendig løst før etter Videlas avgang. Etter at demokratisk styre ble gjeninnført i 1983 ble fredstraktaten mellom Chile og Argentina (Tratado de Paz y Amistad), som anerkjente chilensk suverenitet over øyene, undertegnet og ratifisert ved folkeavstemning.
Videla ble avløst av Roberto Eduardo Viola i 1981.
Fengsling og benådning
Videla fortsatte militærsdiktaturet inntil det brøt sammen under Falklandskrigen i 1982.
I 1985, to år etter slutten på militærdiktaturet, ble Videla dømt til livsvarig fengsel for brudd på menneskerettighetene. Han satt i fengsel i fem år inntil han i 1990 ble benådet av president Carlos Menem.
Ny fengselsdom
Den 28. februar 2011 stod Videla atter for retten, nå sammen med Reynaldo Bignone. Det gjaldt nå barneerov ved å frata nyfødte fra deres borførte eller arresterte kjødelige mødre og påfølgende bortadopsjon til familier knyttet til det militære. Den 5. juli 2012 ble han dømt til femti års fengsel for sitt ansvar for denne virksomheten.
Den 17. mai 2013 døde han av naturlige årsaker under soningen av sin fengselsstraff i et fengsel noe utenfor Buenos Aires.
Ifølge offisielle opptegnelser forsvant omtrent 13 000 opposisjonelle i løpet av det syv år lange diktatoriske regimet.
Beneath the Remains
Beneath the Remains er det tredje studioalbumet til brasilianske death/thrash metal bandet Sepultura.
Albumet ble utgitt i 1989 på Roadrunner plateselskap.
Abdülmecid
Abdülmecid I (osmansk tyrkisk: ‘Abdü’l-Mecīd-i evvel, født 23. april 1823 i Istanbul, død 25. juni 1861 samme sted) var den 31. sultanen av Det osmanske riket.
Moe Sbihi
Mohamed Sbihi (født 27. mars 1988) er en britisk roer som spesialiserer seg i åtterbåt. Han representerte landet sitt under Sommer-OL 2012 i London, der han tok bronse i åtter.
Han tok gull under Sommer-OL 2016.
Under Sommer-OL 2020 i Tokyo som ble arrangert i 2021, tok han bronse i åtter.
I 2016 ble Sbihi utnevnt til medlem av Order of the British Empire.
Mort
Mort (Rutilus rutilus) er en ferskvanns- og brakkvannsfisk som tilhører karpefiskfamilien. Morten blir ofte tallrik, og er lett å fange. Vanlig størrelse er 15–25 cm og 200 gram. I flere vann kan den bli over en halv kilo, men en mort på en kilo er svært sjeldent. De største eksemplarene i Norge er tatt ved Trondheim i Lianvannet (46 cm, 1,356 gram) og i Haukvatnet (45 cm, 1,150 gram). Mortens levetid kan bli opp mot 25 år. Kroppen er sølvblank med blågrå rygg Undersiden er hvit. Øynene og finnene er rødlige. Fisken ligner på sørv, men skilles fra den ved at ryggfinnen sitter rett over bukfinnene. Morten lever av insekter, plankton og alger, og er en viktig byttefisk for gjedda.
Langs kysten fra Sørlandet til Trøndelag er mort også en betegnelse på småsei under cirka 20 centimeter.
Utbredelse
Mort er naturlig utbredt på Østlandet, hvor den i første rekke er knyttet til lavlandet. Med unntak av de få vannene i Sør-Trøndelag som er omtalt nedenfor, finnes den muligens også i østlige deler av Finnmark. Den er en av Norges mest tallrike karpefisker. Morten kan danne egne brakkvannsstammer i elvemunninger som vandrer opp i ferskvann for å gyte. Gytetiden er om våren, når vanntemperaturen har nådd 10–12 °C.
På 1880-tallet ble mort satt ut i Ilavassdraget i Trondheim, og den har i ettertid blitt spredt til et fåtall vann i Bymarka, herunder Haukvatnet. Det siste funnet er fra Sølvskakkeltjønna, en spredning som synes å være av helt ny dato.
Selv om det hersker usikkerhet med tanke på utviklingen av en mortbestand i Jonsvatnet, vil en spredning uansett innebære en betydelig langsiktig risiko for vannkvaliteten, med de økonomiske følger dette innebærer. Dette tilsier at det bør tas betydelig høyde for sikkerhet i denne saken, og før-var prinsippet bør derfor praktiseres strengt.
På slutten av 1980-tallet ble mort påvist i Midtidammen, et lite vann øst for Jonsvatnet med avløp til dette. Midtidammen ble rotenonbehandlet høsten 1998, en behandling som ble vellykket. Det var per 2010 ikke registrert mort i Jonsvatnet.
I august 2002 ble mort påvist i Sørvikvatnet i Rissa, et vann med avrenning til sjøen sør for Hasselvika. Det ble bedømt som lite sannsynlig at det var snakk om en gammel bestand, og alt tydet på at fisken var satt ut i senere år.
Sannsynligheten for at det skal finnes gamle, uoppdagede bestander av mort i andre vann i Trøndelag er liten. Morten vil som oftest utvikle store og dominerende bestander, og vil derved gjøre seg bemerket. På denne bakgrunn synes det som om gamle bestander av mort bare finnes i de nevnte vann i Bymarka.
Det er også bestander av mort i Bolgavannet og Voldvannet i Kristiansund.
Thomas Speght
Thomas Speght (død 1621) var en engelsk skolemester og litterær redaktør, M.A. fra Peterhouse ved University of Cambridge, kjent for sine utgaver av Geoffrey Chaucers samlede verker i 1598, 1602 og 1607.
Mort
Mortens effekt på vannmiljøet
De biologiske endringer som skjer i vann med planktonspisende fiskearter er godt dokumentert, og mortens og andre karpefiskers effekt på vannmiljøet anses i så måte å være udiskutabel. Dyreplanktonet beites ned, og planteplankton, som utgjør hovednæringen til dyreplankton, får frie vekstvilkår. Resultatet blir en vannkvalitet som domineres av mye organisk materiale, og som egner seg lite til drikkevann. Det skal likevel presiseres at redusert drikkevannskvalitet bare er én effekt ved introduksjon av mort. Like viktig er de endringer som skjer av det biologiske mangfoldet og de stedegne fiskebestandene. Det skjer vanligvis en betydelig endring og utarming av planktonfaunaen, og bestander av laksefisk som ørret og røye taper som oftest i næringskonkurransen. Over tid vil mort kunne bli spredt til andre vann i regionen, noe som på sikt vil føre til et redusert fisketilbud, og derved begrense mulighetene for rekreasjon og økonomisk utnyttelse av utmarka.
Thomas Speght
Speght er kjent for sin bidrag til Chaucers, blant annet hans liste over chaucerianske engelske ord, kalt Old and obscure words explaned (Gamle og Obskure Ord Forklart) i hans biografi The vvorkes of our ancient and learned English poet, Geffrey Chaucer (Verkene til Vår Lærde Engelske Poet, Geoffrey Chaucer), som kom ut i 1598, trykket av Adam Islip. Han huskes også for sin systematiske samlinger av elizabetahanske kongelige proklamsjoner, utgitt i 1618.
Mort
Mortens effekt på vannmiljøet
Mort var oppført i kategori høy risiko i Norsk svarteliste 2007. Den var ikke oppført i Norsk svarteliste 2012 på grunn av at den forekommer naturlig i deler av Norge. I Fremmedartslista 2018, som også omfatter regionalt fremmede arter, er mort plassert i kategorien høy risiko på grunn av moderat invasjonspotensial og middels økologisk effekt.
Spredningsfare
Når faren for videre spredning av mort skal vurderes, må det tas hensyn til flere faktorer. Folk har i dag en helt annen mobilitet enn tidligere. Omfattende bilbruk kombinert med bedrede vei- og fergeforbindelser har medført en øket tilgjengelighet til friluftsområdene. I tillegg har fritidsfisket vært stadig økende, og tilretteleggelse av sportsfiske i Bymarka har paradoksalt nok ført til større spredningsfare. Økende informasjon omkring spredningsproblematikk vil hjelpe, men over tid synes spredning til nye områder å være uunngåelig. Faren for spredning av mort til Jonsvatnet må følgelig anses å være reell, ikke minst på bakgrunn av at den store gjeddebestanden i Lille Jonsvatnet innbyr til bruk av mort som agn.
Thomas Speght
I 1598-utgaven av Chaucers verker gjorde han god bruk av Thomas Usks redegjørelse av Chaucers politiske intriger og fengsling i diktet Kjærlighetstestamentet, for å sette sammen en den første biografi over Geoffrey Chaucer. Speghts stort sett velmenende, men fiktive «biografi» presenterte for leserne en radikaler i vanskelig tider, ganske lik lesernes egen, en tidlig protestant fra før protestantismen, og denne fiksjon ble opprettholdt fram til midten av 1900-tallet da den ble korrigert.
Hans utgave av Chaucers verker som ble utgitt i 1602 dediserte han til Robert Cecil, 1. jarl av Salisbury (1563–1612), engelsk statsmann og minister for Elisabeth I av England og Jakob I av England. Det var den nestsiste utgaven av Chaucers samlede verker, noe som tyder på en nedgang for interessen for middelalderlitteraturen i England på begynnelsen av 1600-tallet.
Thomas Speght var far til Rachel Speght og Elizabeth Speght. Sistnevnte ble gift med Humphrey Dyson ((1582–1633)
Hvasser
Hvasser (tidligere Vasser) er en øy og et tettsted i kommunen Færder i Vestfold. Øya, Hvasser, er den fjerde største øya i kommunen, og ligger på vestsida av Oslofjorden, øst for Tjøme og Brøtsø 25 km sør for Tønsberg. Arealet er 3,69 km², og folketallet i 2017 var 482.
Historie
Hvasser skal uttales med tonelag 2 (som for eksempel «(å) lande», «bønner»). Men i den senere tid, særlig blant unge mennesker, har det blitt vanlig å uttale med tonelag 1 (som for eksempel «landet» «bønder»).
I 1910 var det 118 bolighus og 486 innbyggere på Hvasser.
Jean Negulesco
Jean Negulesco (født Ioan Negulescu, 26. februar 1900, død 18. juli 1993) var en rumenskfødt amerikansk filmregissør og manusforfatter.
Liste over sørkoreanske filmer fra 1974
Liste over sørkoreanske filmer fra 1974 er en kronologisk liste over filmer som ble lansert i Sør-Korea i 1974.
Jean Negulesco
Biografi
Jean Negulescu ble født 26. februar 1900 i Craiova i Romania. Han studerte ved Carol I-gymnaset. I 1915 flyttet han til Wien, og i 1919 flyttet han til București, der han jobbet som maler. Senere ble han en scenedekoratør i Paris. I 1927 reiste han til New York for å stille ut maleriene sine, og valgte deretter å bosette seg der.
I 1934 begynte Negulesco å jobbe i filmindustien, først innen sketsjer, deretter som assisterende filmprodusent og assisterende regissør. På slutten av 1930-årene ble han filmregissør og manusforfatter. Han ble lagt merke til etter å ha regissert en rekke kortfilmer for Warner Bros., spesielt en serie med bandfilmer som hadde uvanlige kameravinkler og dramatisk skygge- og siluettbruk.
Hvasser
Friluftsliv, sommergjester, kunst og kultur
Hvasser har en unik kontakt med skjærgården og havet. Det er flere fine badestrender og turområder, blant annet Lilleskagen nord på øya samt Fynsletta, Jørestrand, Sønstegård og Sydstranda mot sør. Øya er et populært feriested om sommeren og har en mengde private sommerhus og hytter. Det er også flere pensjonater og en leirskole. I Sandøsund er det kystmuseum med blant annet presentasjon av losvirksomheten på stedet. I Sandøsund finner man også Galleri Gudem som hadde åpning i 2001, et visning-/salgssted av samtidskunst, billedkunst og kunsthåndverk.
Jean Negulesco
Biografi
Den første spillefilmen som Negulesco regisserte var Singapore Woman i 1941. I 1949 ble han nominert til Oscar for beste regi og Gulløven på Filmfestivalen i Venezia for Johnny Belinda. I 1952 ble han igjen nominert til Gulløven for Phone Call from a Stranger. I 1953 regisserte han Gift med en millionær, med Lauren Bacall, Betty Grable og Marilyn Monroe i hovedrollene. Filmen Det beste av alt, som han regisserte i 1959, ble senere kåret til en av tidenes 50. største kultfilmer av Entertainment Weekly.
Hvasser
Friluftsliv, sommergjester, kunst og kultur
Øya har hadde egen barneskole og barnehage fram til nylig da de ble lagt ned, og innbyggerne går nå på skole på nærliggende Tjøme. Hvasser kirke er fra 1903.
Næringsvirksomhet
På Hvasser er det stedet Sandøsund eller Krukehavn (som det står på kartet) som er sentrum. Der er det butikker, kaféer, galleri, restauranter og fiskerimottak med utsalg av fiskeriprodukter. Her ligger også losstasjonen for Ytre Oslofjord. Det var los Severin Evensen fra Tjøme som hadde det ærefulle oppdrag å lose kong Haakon VII til Oslo da han kom til Norge i 1905. Skulpturen Brottet av Hvasser-kunstneren Ståle Kalvik ble avduket i Sandøsund i 2005 til minne om losskøyta Gaa Paa som forliste utenfor Hvasser i 1913.
Jean Negulesco
Biografi
Fra slutten av 1960-årene bodde Negulesco og hans kone, Dusty Anderson, i Marbella i Spania. Den 18. juli 1993 døde han av hjertesvikt.
US Open 2002 (tennis)
US Open 2002. US Open er en Grand Slam-turnering i tennis som blir spilt i Flushing Meadows i bydelen Queens i New York. US open i 2002 ble arrangert i perioden 26. august til 7. september. Pete Sampras beseiret sin landsmann Andre Agassi i herrefinalen i single og Serena Williams vant damefinalen over sin søster Venus Williams.
Liste over elver i Oslo
Dette er ei liste over elver i Oslo.
Elver og vassdrag i Oslo
I alminnelighet regnes det at Oslo har 10 «hovedelver» som renner gjennom de bebygde delene av kommunen. Dette er Lysakerelva, Mærradalsbekken, Hoffselva, Frognerelva, Akerselva, Hovinbekken, Alna, Ljanselva, Gjersjøelva og Ellingsrudelva. De ni første munner ut i Oslofjorden, mens Ellingsrudelva er en del av Glommavassdraget og renner inn i Lørenskog. I tillegg kommer et stort antall mindre elver og bekker, samt sideelver og tilløp til de ti hovedelvene. Det siste gjelder spesielt de to største elvene, Akerselva og Lysakerelva, som begge har omfattende nedbørfelt som strekker seg langt inn i Nordmarka.
Tabell over Oslos hovedelver
Tabellen lister Oslos ti hovedelver fra vest til øst. Tabellen kan sorteres på hver enkelt kolonne ved å klikke på sorteringssymbolet i kolonneoverskriften.
Aretas I
Aretas I er den første kjente kongen av nabateerne. Hans navn står å lese på en gammel inskripsjon i Halutza i Negevørkenen i dagens Israel. Han er nevnt i den apokryfiske boken Andre Makkabeerbok, kapittel 5:8.
Harald Mæle
Harald Mæle (født 14. april 1944) er en norsk skuespiller, programleder, dubber, stemmeskuespiller, instruktør og oversetter. Han er kjent for å ha gitt norske stemmer til mange animasjonsserier, -filmer og lydbøker for barn.
Han er far til manusforfatter og regissør Harald Mæle jr. og er gift med Tine Solheim. Harald Mæle er bror av forretningsmannen Ola Mæle.
Karriere
Mæle ble først kjent for det norske TV-publikum gjennom sin jobb som kanalvert for NRK fra 1972 og siden med den umiskjennelige fortellerstemmen i komiserien Forviklingar. Han var også programleder i populærvitenskapsmagasinet Magnus på NRK i 1980-årene.
Mæle har gitt stemme til Disney-figurer som Mikke Mus, Langbein og Svarte-Petter, han spiller fremdeles Skrue McDuck og Raptus von Rupp, og har vært oversetter, instruktør og dubber i en rekke Disney-filmer og -serier.
I 2015 ble han belønnet med en hederspris under Amanda-utdelingen som takk for sitt livslange bidrag til norsk film og da dubbing spesielt.
Stemmer
"Anastasia" - Rasputin
Magnus (TV-program)
Magnus er et norsk populærvitenskapelig TV-program for barn og ungdom som ble sendt på NRK fra 1986 til 1994. Programleder var Harald Mæle. Programmet var i magasinformat og omhandlet naturen og universet. Seerne kunne sende programredaksjonen spørsmål om disse tema og få svar når programmet gikk på lufta. Magnus gikk en gang i måneden og var i betydelig grad basert på innkjøpte filmer som ble sendt som innslag. Programmets målgruppe var barn/ungdom fra 10 til 14 år.
Sverre M. Fjelstad var med i gruppen som stod for produksjonen.
Ringvei Øst
Ringvei Øst er et planlagt veiprosjekt mellom Arna, Vågsbotn og Klauvaneset nord for Bergen sentrum.
Det er foreslått bevilgninger i slutten av NTP 2018–2029. Planleggerne vektlegger hvor viktig det er å sørge for en god forbindelse fra kommuner nord for Bergen til Bergen.
Delstrekninger
Ringvei Øst består av 3 veistrekninger: 1. Klauvaneset-Vågsbotn. 2. Vågsbotn-Arna. 3. Arna-Fjøsanger.
Rådal – Arna
Dagens E39 går over Danmarksplass og gjennom sentrum ved krysset på Nygårdstangen og videre mot Åsane i nord. Sentrumsområdet i Bergen er utsatt for betydelige miljøproblem, særlig om vinteren på dager med kald og stillestående luft. I tillegg er E39 mot nord gjennom Fløyfjelltunnelen sårbar ved hendelser som medfører stenging av tunnelen. Ringveg øst er en forutsetning for å kunne redusere trafikken nord/sør gjennom Bergen sentrum. Etter at Bergen kommunen økte bompengene 1. februar 2016 på Hardangervegen og Arnavegen, har trafikken økt betraktelig på de dårlige og utrygge veiene for fotgjengere, Ringvei øst vil løse også dette.
Bevilgninger
Det er kun satt av penger til Ringvei øst, del Arna – Vågsbotn slutten av i NTP 2018-2029, Dvs perioden 2024-2029. Beløpet er 1.9 milliarder, og har fått høy del statlig ramme. Det krever også 2 milliarder annen finansiering. (For eksempel bompenger). Penger til den andre delen kommer kanskje i Neste NTP, til tross for at det er det tiltaket som vil løse flest problemer med "luftlokket" i Bergen sentrum. I NTP 2022-2033 er prosjektet omtalt for andre halve 2028-2033.
Det har pågått arbeid med et forprosjekt for Ringveg øst som har gitt grunnlag for organisering og premisser for videre planarbeid. Forprosjektet ble ferdig sommer 2016.
Uenigheter om vegstandard
Byrådet i Bergen ønsker at vegen skal bli utbygd med kun to felt mellom Arna og Vågsbotn for å skåne jordbruksland og natur. Vegvesenet uttalte i sitt forslag til kommunedelplan at de ikke vil senke vegstandarden til det nivået byrådet ønsket.
Rumpparlamentet
Rumpparlamentet (engelsk: rump: ende, rester) var den betegnelsen som folkevittigheten døpte restene av det lange parlamentet – sammenkalt i november 1640 av Karl I av England for å skaffe midler til å finansiere å slå tilbake et opprør i Skottland – ble sittende etter at oberst Thomas Pride den 6. desember 1648 hadde jaget ut alle rojalistiske medlemmer av parlamentet. Resten var de som satt igjen, og sittende var de på bakenden.
Rumpparlamentet (eller «rest-parlamentet») var resten av det lange parlamentet etter at oberst Pride hadde jagd de rojalistene som var motstandere av stormennenes hensikt å anklage kong Karl I for høyforræderi. Rump er på engelsk enden på et dyr, dens mening som «rest, levning» ble først nedtegnet i denne overforstående konteksten. Siden 1649 har begrepet «rumpparlamentet» i England hatt den betydningen for ethvert parlament som er igjen etter det faktiske og legitime parlament.
Etter fordrivelsen av de rojale, besto rumpparlamentet av rundt åtti parlamentsmedlemmer, og støttet av hæren erklærte dette parlamentet seg for «den øverste makten i denne nasjonen» den 4. januar 1649 med autoritet til vedta lover uten kongens eller overhusets godkjennelse. En av de første handlingene var å sette opp en høyesterett for å dømme kongen.
Newportavtalen
I september 1648, mot slutten av Englands andre borgerkrig, var det lange parlamentet bekymret for den økende radikalismen i hæren, New Model Army. Det lange parlamentet begynte forhandlinger med Karl I. Medlemmene ønsket å gjeninnsette kongen til makten, men ønsket samtidig garantier for at hans myndighet og autoritet ble begrenset. Karl I avsto blant annet myndighet over militæret, men som han senere innrømmet, «det var kun for at han skulle slippe unna.» I november begynte forhandlingene å bryte sammen og hæren grep makten. Karl I ble tatt til fange av New Model Army i påvente av å bli stilt for retten for høyforræderi.